เจิดจรัสทั่วฟ้ากับ Beautiful Bangkok โชว์แสงสีเสียงตระการตาบนตึกสูง 60 ชั้นแห่งใหม่ในราชประสงค์ [Advertorial]
ขึ้นชื่อว่าย่านราชประสงค์ เราก็มักจะต้องคิดถึงถนนแห่งการช้อปปิ้งที่เต็มไปด้วยห้างและร้านค้า รวมไปถึงที่พักระดับไฮเอนด์ที่รองรับนักท่องเที่ยวทั้งไทยและเทศมากมาย ยิ่งเป็นช่วงเวลาของเทศกาลแล้ว เรายิ่งคิดถึงแสงไฟที่ตกแต่งอย่างสวยงามที่สามารถชวนคนที่คุณรักไปหามุมถ่ายรูปสวยๆ กันได้ทุกปีแต่ความพิเศษที่มากขึ้นสำหรับเทศกาลแห่งความสุขของย่านราชประสงค์ปีนี้ โครงการแมกโนเลียส์ ราชดำริ บูเลอวาร์ด ถือโอกาสประกาศศักดาความสวยงามของอาคารที่เป็นดั่งความโดดเด่นและเอกลักษณ์ใหม่ของย่านราชประสงค์ พร้อมมอบความสุขและความสวยงามให้กับกรุงเทพฯ กับจัดการแสดงไฟที่ยิ่งใหญ่ที่สุดครั้งหนึ่งเพื่อดึงดูดทุกสายตาไปยังตึกแห่งนี้ด้วย Beautiful Bangkok by Magnolias @Ratchaprasong การแสดงแสงสี 3 มิติบนตึกสูง 60 ชั้น ครั้งแรกในประเทศไทย เพื่อเสนอประสบการณ์ใหม่แก่ชาวไทยและชาวต่างประเทศ ให้คุณได้สร้างช่วงเวลาพิเศษต้อนรับเทศกาลแห่งความสุขที่ใกล้เข้ามาถึงทุกทีRatchaprasong Shiningแมกโนเลียส์ ราชดำริ บูเลวาร์ด คือ โครงการมิกซ์ยูสที่ตั้งอยู่บนทำเลที่ดีที่สุดบนถนนราชดำริ ซึ่งเป็นย่านธุรกิจสำคัญของเมืองไทยและแหล่งรวมไลฟ์สไตล์ที่เหนือระดับซึ่งเป็นที่รู้จักไปทั่วโลก ภายใต้ความสูงจำนวน 60 ชั้นของโครงการ ประกอบไปด้วยห้องชุดหรู 316 ยูนิต โดยโครงการแห่งนี้คือแลนด์มาร์กใหม่ของราชประสงค์ที่มีความโดดเด่นทางสถาปัตยกรรมที่ดึงดูดทุกสายตาให้จับจ้อง การันตีด้วยรางวัลอันทรงเกียรติจาก Thailand Property Awards ประจำปี 2014 ถึง 3 รางวัล ได้แก่ รางวัลชนะเลิศสาขาการออกแบบสถาปัตยกรรมยอดเยี่ยม (Best Architectural Design) รางวัลชนะเลิศการตกแต่งภายในยอดเยี่ยม (Best Interior Design) และรางวัลโครงการคอนโดหรูระดับลักซูรีในกรุงเทพฯ ที่ได้รับการยกย่องสูงสุด (Highly Recommend Best Luxury Condo Development (Bangkok)) แมกโนเลียส์ ราชดำริ บูเลอวาร์ด ตอบโจทย์ทุกไลฟ์สไตล์ของผู้อยู่อาศัย เพราะนอกจากจะมีห้องพักสุดหรูแล้ว โครงการนี้ยังได้โรงแรมแบรนด์ดังระดับ 5 ดาวอย่าง Waldorf Astoria Bangkok ในเครือ Hilton มาเป็นพันธมิตร ซึ่งเป็นการเปิดตัวในภูมิภาคเอเชียตะวันออกเฉียงใต้เป็นครั้งแรกอีกด้วย เปิดประสบการณ์ใหม่ให้กับฟากฟ้าของราชประสงค์ให้โดดเด่นกว่าที่เคย เพื่อสร้างความเชื่อมั่นและภาพลักษณ์ที่มีระดับให้นักลงทุน นักท่องเที่ยวทั้งไทยและต่างชาติ อีกทั้งโครงการแมกโนเลียส์ ราชดำริ บูเลอวาร์ด ยังเข้าร่วมเป็นส่วนหนึ่งของสมาคมผู้ประกอบวิสาหกิจในย่านราชประสงค์ หรือ RSTA ซึ่งก็เพื่อร่วมเป็นหนึ่งในผู้ประกอบการที่จะร่วมวางแผน พัฒนา และอนุรักษ์ให้ย่านราชประสงค์แห่งนี้เติบโตไปสู่ศูนย์กลางเศรษฐกิจที่แข็งแรงBeautiful Bangkokความพิเศษที่มากกว่าครั้งไหนๆ ของสีสันแห่งความสุขในย่านราชประสงค์ ปีนี้โครงการแมกโนเลียส์ ราชดำริ บูเลอวาร์ด ได้จับมือร่วมกับสมาคมผู้ประกอบวิสาหกิจในย่านราชประสงค์ และการท่องเที่ยวแห่งประเทศไทย จัดงาน Beautiful Bangkok by Magnolias @Ratchaprasong ซึ่งเป็นการแสดงแสงสี 3 มิติบนตึกสูง 60 ชั้น ครั้งแรกในเมืองไทย เพื่อสะท้อนความสวยงามของกรุงเทพฯ ให้ประจักษ์แก่สายตาคนทั่วโลก และมากกว่านั้น ทางโครงการตั้งใจให้การแสดงครั้งนี้เป็นของขวัญแก่คนกรุงเทพฯ เพื่อสร้างรอยยิ้มและความสุขโดย Beautiful Bangkok by Magnolias @Ratchaprasong จะใช้ฟาซาดภายนอกของอาคารอันเป็นจุดเด่นส่วนหนึ่งของโครงการแมกโนเลียส์ ราชดำริ บูเลอวาร์ด มาใช้เป็นพื้นที่ในการฉายไฟเข้าไปที่ตึกด้วยเทคโนโลยีระดับสูงของ 3D Mapping Projection ซึ่งออกแบบโดย Limelight ทีมงานศิลปินชาวยุโรปฝีมือระดับโลกที่เคยสร้างผลงานให้ทั่วโลกได้ตื่นตามาแล้ว อาทิ Skyway International Light Festival – Torun เทศกาลไฟในประเทศโปแลนด์ เพื่อร่วมเป็นส่วนหนึ่งของการเฉลิมฉลองเทศกาลแห่งความสุขส่งท้ายปีเก่าต้อนรับปีใหม่ 2561
แมกโนเลียส์ ราชดำริ บูเลอวาร์ด ถือโอกาสประกาศศักดาความสวยงามของอาคารที่เป็นแลนด์มาร์กแห่งใหม่ของย่านราชประสงค์ พร้อมมอบความสุขและความสวยงามให้กับกรุงเทพฯ กับจัดการแสดงไฟที่ยิ่งใหญ่ที่สุดกับ Beautiful Bangkok by Magnolias @Ratchaprasong การแสดงแสงสี 3 มิติบนตึกสูง 60 ชั้น ครั้งแรกในประเทศไทย